b'\n_START_ARTICLE_\nToimitussihteeri\n_START_PARAGRAPH_\nToimitussihteeri on sanoma-, aikakaus- tai muun lehden kokoamisesta ja/tai juttujen editoinnista vastaava toimittaja. Pienemmiss\xc3\xa4 lehdiss\xc3\xa4 h\xc3\xa4nell\xc3\xa4 saattaa olla laaja vastuu yhteyksiss\xc3\xa4 toimittajiin ja juttujen valikoinnissa ja k\xc3\xa4sittelyss\xc3\xa4._NEWLINE_Toimitussihteerin vastuulla on usein se, mitk\xc3\xa4 artikkelit ja kuvat mahtuvat kuhunkin lehteen ja mit\xc3\xa4 j\xc3\xa4tet\xc3\xa4\xc3\xa4n pois. Toimitussihteeri muokkaa jutut julkaisukuntoon ja viimeistelee niiden kieliasun. H\xc3\xa4n on kiinte\xc3\xa4ss\xc3\xa4 yhteydess\xc3\xa4 painoon ja toisaalta my\xc3\xb6s p\xc3\xa4\xc3\xa4toimittajaan._NEWLINE_Radiossa ja televisiossa (esim. YLE) toimituksen toimitussihteeri on kokenut journalisti ja toimittajien l\xc3\xa4hin esimies, joka vastaa ohjelman journalistisista sis\xc3\xa4ll\xc3\xb6ist\xc3\xa4 ja koordinoi toimituksen ty\xc3\xb6skentely\xc3\xa4. H\xc3\xa4n auttaa toimittajia juttujen teossa ja antaa palautetta ja tekee muutosehdotuksia jutun editoinnissa. Toimitussihteeri on televisiossa ohjelman tuottajan l\xc3\xa4hin ty\xc3\xb6pari.  _NEWLINE_Edesmennyt kirjailija Mauri Sariola, joka ty\xc3\xb6skenteli kauan toimittajana, irvailee monissa kirjoissaan omael\xc3\xa4m\xc3\xa4kerrallisten sivupersooniensa v\xc3\xa4lityksell\xc3\xa4 toimituksien sis\xc3\xa4isi\xc3\xa4 k\xc3\xa4rh\xc3\xa4mi\xc3\xa4 pakinoitsijoiden, toimittajien ja toimitussihteerien v\xc3\xa4lill\xc3\xa4.'